Sanksionet ekonomike, një mjet i politikës së jashtme amerikane
Ato përdoren ndaj vendeve të ndryshme, në përpjekje për t’i detyruar qeveritë t’u japin fund politikave te konsideruara si negative
Kur qeveria ushtarake e Birmanisë ushtroi dhunë për shtypjen e demonstruesve por-demokracisë shtatorin e kaluar, Shtetet e Bashkuara i kishin filluar sanksionet ndaj atij vendit 10 dhjetë vjet më parë. Në muajin shkurt, Shtetet e Bashkuara vendosën sanksione të reja, që preknin direkt bizneset dhe individët me lidhje me sundimtarët ushtarakë të Birmanisë. Ja si shprehet zëdhënësja e Shtëpisë së Bardhë, Dana Perino: - tha zëdhënësja. Sanksionet ekonomike janë përdorur nga komuniteti ndërkombëtar për dekada, për të ushtruar presion për ndryshim ndaj vendeve, që konsiderohen se ushtrojnë politika jo demokratike. Nganjëherë sanksionet konsiderohen si të suksesshme. Në Afrikën e Jugut, sanksionet ndërkombëtare janë cilësuar të efektshme për t’i dhënë fund aparteidit. Por, shumë herë sanksionet dështojnë. Psh, sanksionet amerikane ndaj qeverisë së Kubës kanë vazhduar për mbi 40 vjet, por nuk arritën ta dobësojnë ndopak pushtetin e ish-sundimtarit Fidel Kastro. Kritikët argumentojnë se sanksionet dëmtojnë civilët e zakonshëm, më tepër se sa udhëheqësit që ato venë në shënjestër. Ted Galen Karpenter është drejtor për studime mbi politikën e jashtme dhe mbrojtjen në Insitutin Kejto, një grup studimor në Uashington, përkrahës i pikëpamjeve përkufizimin e pushtetit qendror. Ai thotë se në Irak, sanksionet e Kombeve të Bashkuara shkaktuan vuajtje të mëdha humanitare. Disa ekspertë të politikës së jashtme, thonë se ishte dështimi i sanksioneve të OKB-së ndaj Irakut, që i detyruan Shtetet e Bashkuara të ndryshojnë mënyrën për të ushtruar presion ndaj atyre që i cilëson qeveri të rrezikshme. Majkëll Xhakobson, ish-zyrtar i Departamentit të Thesarit, tani punonjës në Insitutin e Lindjes së Afërme, të Uashingtonit, thotë se gjatë viteve të fundit, Shtetet e Bashkuara kanë miratuar ata që i cilësojnë “sanksione të zgjuara”, që kanë patur si objektiv vënien e sanksioneve financiare ndaj individëve që mendohet se janë angazhuar në shkleje të ndryshme. , - thotë ai. Zoti Xhakobson argumenton se masat e reja, si ngrirja e pasurive të individëve të veçantë dhe vendosja e sanksioneve të udhëtimit për në Iran, mundet të jenë më të efektshme se sa sanksionet e së kaluarës. Deri tani, Irani nuk e ka ndaluar programin e pasurimit të uraniumit. Disa analistë të tregtisë thonë se kjo ndodh ngaqë roli i rëndësishëm i Iranit në prodhimin e energjisë e vështirëson presionin ndaj sundimtarëve të tij. Geri Hafbauer është ekspert për sanksionet në Institutin Peterson të Studimeve mbi Ekonominë Ndërkombëtar, në Uashington. Ai thotë, se pavarësisht se si ato përdoren,zakonisht sanksionet janë të suksesshme vetëm rreth një të tretën e rasteve, në arritjen synimeve të tyre në politikën e jashtme. , - thtotë ai. Zoti Hafbauer argumenton se sanksionet janë më të efektshme, kur qëllimet e tyre janë modeste, si lirimi i të burgosurve politikë, në vend të përpjekjeve për ndryshimin e qeverisë.//lk